
3-szubsztituált kumarinszármazékok előállítása fotoizomerizációs reakcióban

Kulcsszavak: kumarin; szalicilaldehid; Wittig-reakció; fahéjsav észter; fotociklizáció
Munkám során 3-szubsztituált kumarinszármazékok egyszerű, enyhe körülmények közt történő előállítására kerestem megoldást, amelyhez érzékeny csoportokat tartalmazó szalicilaldehidekből is kiindulhatunk.
Tíz különböző szalicilaldehid és két ilid Wittig-reakcióinak kombinációjából sikeresen alakítottam ki a fahéjésztereket, amelyeket aztán UV-fénnyel végrehajtott geometriai izomerizációs reakcióval alakítottam át a kívánt 3-szubsztituált kumarinokká. (1. ábra)
A kidolgozott módszert különböző vegyületekre teszteltem: a szalicilaldehidek szubsztituensei között szerepelt védett aminocsoport, halogének és elektronküldő csoportok. A reagens ilidek összetételével befolyásoltam a hármas szubsztituens helyére kerülő csoportot.
A dolgozatból kiderül, hogy a módszer általánosan felhasználható változatos szubsztituensek mellett, a termékek jó termeléssel nyerhetők ki.

1. ábra: A reakciósorozat sematikus ábrája

